

**תוכן עניינים**

[טיוטת צו 2](#_Toc71710854)

[א. שם הצו המוצע 2](#_Toc71710855)

[ב. מטרת הצו המוצע והצורך בו 2](#_Toc71710856)

[ג. להלן נוסח טיוטת הצו המוצע: 2](#_Toc71710857)

[טיוטת צו התכנית לסיוע כלכלי (נגיף הקורונה החדש) (הוראת שעה) (הארכת תקופת הזכאות למענק סיוע לעסקים בעד השתתפות בהוצאות קבועות)(מס' 3), התשפ"א-2021 3](#_Toc71710858)

1. [קביעת תקופת הזכאות לגבי מענק סיוע בעד השתתפות בהוצאות קבועות 3](#_Toc71710859)

[דברי הסבר 3](#_Toc71710860)

# טיוטת צו

#### שם הצו המוצע

צו התכנית לסיוע כלכלי (נגיף הקורונה החדש) (הוראת שעה) (הארכת תקופת הזכאות למענק סיוע לעסקים בעד השתתפות בהוצאות קבועות) (מס' 3), התשפ"א-2021

#### מטרת הצו המוצע והצורך בו

קביעת תקופת זכאות (7) –חודשים מאי ויוני 2021- בגינה יינתן מענק סיוע לעסקים בעד השתתפות בהוצאות קבועות.

#### להלן נוסח טיוטת הצו המוצע:

טיוטת צו מטעם משרד האוצר:

צו התכנית לסיוע כלכלי (נגיף הקורונה החדש) (הוראת שעה) (הארכת תקופת הזכאות למענק סיוע לעסקים בעד השתתפות בהוצאות קבועות) (מס' 3), התשפ"א-2021

|  |  |  |
| --- | --- | --- |
|  |  | בתוקף סמכותי לפי ההגדרה "תקופת הזכאות" בסעיף 7 לחוק התכנית לסיוע כלכלי (נגיף הקורונה החדש) (הוראת שעה), התש"ף-2020[[1]](#footnote-1) (להלן - החוק), ובאישור ועדת הכספים של הכנסת, אני מצווה לאמור: |
|  |  |  |
| קביעת תקופת הזכאות לגבי מענק סיוע בעד השתתפות בהוצאות קבועות |  | מענק לפי פרק ו' לחוק יינתן לגבי התקופה שמיום י"ט באייר התשפ"א (1 במאי 2021) עד יום כ' בתמוז התשפ"א (30 ביוני 2021) כאמור בפסקה (7) להגדרה "תקופת הזכאות" בסעיף 7 לחוק. |

\_\_\_ ב\_\_\_\_\_\_\_\_ התש\_\_\_\_\_\_\_ (\_\_\_ ב\_\_\_\_\_\_\_\_ \_\_\_\_20)

(חמ 3-6138)

\_\_\_\_\_\_\_\_\_\_\_\_\_\_\_\_\_\_

ישראל כ"ץ

שר האוצר

דברי הסבר

סעיף 7 לחוק התוכנית לסיוע כלכלי (נגיף הקורונה החדש) (הוראת שעה), התש"ף- 2020 (להלן-החוק) קובע את תקופות הזכאות למתן מענק סיוע לעוסקים בעד הוצאות קבועות, בהתאם להוראות החוק. תקופות הזכאות קבועות במבנה של חודשיים לכל תקופה, החל מיום 1 במאי 2020 ועד ליום 30 ביוני 2021.

בחוק נקבע כי לגבי תקופת הזכאות (7) - חודשים מאי ויוני 2021, יינתן מענק אם שר האוצר קבע זאת בצו, באישור ועדת הכספים של הכנסת.

לפי נתוני רשות המסים, ככלל, המשק כבר התאושש מהקשיים הכלכליים שאפיינו את תקופות הקורונה, וצפוי שמבחינה כלכלית הרוב הגדול של העסקים כבר יחזרו לשגרה בחודשים הקרובים. עם זאת, על רקע האפשרות להמשך ההתמודדות של עוסקים מסוימים עם ההשלכות של התפשטות נגיף הקורונה, ובהתחשב בכך שמנגנון המענק מוודא שמענקים יתקבלו רק על ידי עוסקים אשר חלה ירידה במחזור עסקאותיהם בתקופת הזכאות, מוצע לקבוע כי מענק סיוע לעצמאי ולשכיר בעל שליטה יינתן גם לגבי התקופה שמיום י"ט באייר התשפ"א (1 במאי 2021) עד יום כ' בתמוז התשפ"א (30 ביוני 2021), בכפוף לתנאי הזכאות הקבועים בחוק.

כמו כן, יוזכר שלפי סעיף 9(ג) לחוק סכומי המענק לתקופה זו, יהיו מחצית הסכומים אשר התקבלו בתקופות הקודמות.

1. ס"ח התש"ף, עמ' 298; התשפ"א, עמ' 274. [↑](#footnote-ref-1)